અમદાવાદ, 2 ઑક્ટોબર : વડાપ્રધાન નરેન્દ્ર મોદી દ્વારા શરૂ કરવામાં આવેલા સ્વચ્છ ભારત અભિયાનને બૉલીવુડનું પણ જોરદાર સમર્થન મળ્યું છે. એક તરફ વડાપ્રધાને જ્યારે નવી દિલ્હી ખાતે આ સ્વચ્છ ભારત અભિયાન શરૂ કર્યું, ત્યારે બૉલીવુડ અભિનેતા આમિર ખાન અણધારી રીતે પહોંચી ગયા, તો બીજી બાજુ મોદીના આહ્વાન બાદ મોટાભાગની બૉલીવુડ અને ટેલીવુડ સેલિબ્રિટીઓએ સ્વચ્છ ભારત અભિયાનમાં સહકાર આપવાની વાત કરી છે.